
Ny vaskeordning på plejehjemmene i Lyngby-Taarbæk Kommune
Fra den 1. oktober får alle kommunale plejehjem i Lyngby-Taarbæk Kommune (Baunehøj, Bredebo, Solgården og Virumgård) en ny vaskeordning. Fremover vil virksomheden Textilia stå for vask af beboernes personlige tøj, og plejehjemmets medarbejdere vil derfor ikke længere varetage denne opgave.
Baggrunden for ændringen er en politisk beslutning i forbindelse med vedtagelse af et tidligere budget, som implementeres nu. Ordningen medvirker til at medarbejderne på plejehjemmene ikke skal bruge deres tid på at vaske og tørre tøj, men bruger deres tid på pleje, omsorg og samvær med beboerne. Samtidig sikrer den professionelle håndtering af tøjet på vaskeriet en ensartet og høj kvalitet i vasken.
Hvis man som pårørende foretrækker selv at vaske sin nærtståendes tøj, er dette fortsat muligt.

Den nye ordning omfatter almindelig vask af tøj, som tåler tørretumbling. Der vil desuden være mulighed for at tilkøbe ekstra ydelser, herunder vask af dyner og puder, tæpper og gardiner, håndvask af særligt tøj, rensning samt strygning. Hvis man ønsker tilkøbsydelser, skal man tilkøbe dette direkte hos Textilia (se vedlagte bilag for mere info om tilkøbsydelser).
Priser
Den nye ordning træder i kraft i oktober måned 2026, men prisen ændrer sig først pr. 1. januar 2027. 

Prisen vil pr. 1. januar 2027 være 208 kr. pr. måned*. Dette dækker vask af 8 kg. tøj hver uge. 
Har du spørgsmål?
Hvis du har spørgsmål til den nye ordning, er du velkommen til at kontakte ledelsen på plejehjemmet.

